खीर च प्रो. ललित होरें सारी कृतियें उप्पर अपनी टिप्पनी करदे होई एह् दस्सेआ जे उंदे उप्पर लिखे दा लेख जेलै पढ़ोआ करदा हा तां ओ बड़ा जिच्च महसूस करा करदे हे। लेख च भाशा दा बड़ा खूबसूरत इस्तेमाल हा। इयै ने लेख आमतौर उप्पर कुसै दे मरणोपरांत पढ़े जंदे न, पर कीजे एह् बंसी हुंदी अपार श्रद्धा दरशांदे न, इसकरी उंदा धन्नवाद करना प्रोफैसर होरें अपना फर्ज समझदे होई, एह बी सलाह् दित्ती जे कमसकम इयै ने निबंध ओह्दे सामनै पढ़ने कोला बचना चाहिदा जेह्‌दे उप्पर एह् लिखे गेदे होन। एह्दे कोला पैह्‌ले प्रो. वीणा गुप्ता, प्रो बलदेव सिंह, कवि रवि शंकर, चंद्र वेद प्रकाश होरें ललित हुंदे बारै बक्खरे-बक्खरे तासुरात करदे होई उंदी काफी सराह्‌ना कीती ते सारें दी आम राऽ इयै गै ही जे जिस मंच उप्पर जां जिस बी मीटिंग च प्रोफैसर होर बैठे दे होन, सारें गी इक बेफिकरीजन बझोन्दी ऐ। कामरेड जसविंत सिंह हुंदा बी इस रलीमिली गोष्ठी दी संञां च शामल होना, गोष्ठी दी इक खास चेचगी ही।